b'\n_START_ARTICLE_\nCampionatul European de Fotbal 2008 \xe2\x80\x93 Grupa A\n_START_PARAGRAPH_\nGrupa A a Campionatului European de Fotbal 2008 este una dintre cele patru grupe cuprinz\xc3\xa2nd \xc8\x9b\xc4\x83ri prezente la Campionatul European de Fotbal 2008. Primul meci din grup\xc4\x83 a fost jucat pe 7 iunie 2008 iar ultimul meci va fi jucat pe 15 iunie 2008. Toate cele \xc8\x99ase meciuri vor fi jucate \xc3\xaen Elve\xc8\x9bia, \xc3\xaen ora\xc8\x99ele Basel \xc8\x99i Geneva. Grupa este format\xc4\x83 din una dintre cele dou\xc4\x83 echipe gazd\xc4\x83, Elve\xc8\x9bia, de asemenea de Portugalia, Cehia \xc8\x99i Turcia._NEWLINE__NEWLINE_Portugalia a c\xc3\xa2\xc8\x99tigat primele dou\xc4\x83 jocuri \xc3\xaempotriva Turciei respectiv \xc3\xaen fa\xc8\x9ba Republicii Cehe, marc\xc3\xa2nd nu mai pu\xc8\x9bin de 5 goluri \xc3\xaen cele dou\xc4\x83 \xc3\xaent\xc3\xa2lniri. Cum \xc8\x99i Cehia, \xc8\x99i Turcia au c\xc3\xa2\xc8\x99tigat partida lor cu Elve\xc8\x9bia, echipa calificat\xc4\x83 de pe locul 2 \xc3\xaen sferturi avea s\xc4\x83 fie decis\xc4\x83 dintre aceste dou\xc4\x83 echipe. Elve\xc8\x9bi a fost prima echip\xc4\x83 eliminat\xc4\x83 de la turneul european dup\xc4\x83 2 \xc3\xaenfr\xc3\xa2ngeri, 1-0 cu Cehia \xc3\xaen meciul de deschidere \xc8\x99i 2-1 cu Turcia, meci cu conota\xc8\x9bii tragice pentru elve\xc8\x9bieni a c\xc4\x83ror echip\xc4\x83 a fost l\xc4\x83sat\xc4\x83 acas\xc4\x83 de golul din prelungiri a turcului Arda Turan._NEWLINE_\xc3\x8en ultima etap\xc4\x83, Portugalia deja calificat\xc4\x83 \xc3\xaent\xc3\xa2lnea forma\xc8\x9bia-gazd\xc4\x83, Elve\xc8\x9bia. De\xc8\x99i ar fi trebuit s\xc4\x83 fie o prad\xc4\x83 u\xc8\x99oar\xc4\x83 pentru vice-campiona european\xc4\x83, Elve\xc8\x9bia a lovit t\xc4\x83ios de dou\xc4\x83 ori prin t\xc3\xa2n\xc4\x83rul Hakan Yakin, scor final 2-0 pentru Elve\xc8\x9bia care ob\xc8\x9bine prima victorie a ei la un campionat european. \xc3\x8en acela\xc8\x99i timp, la Basel se juca finala grupei pentru locul 2, loc calificabil pentru sferturile de final\xc4\x83. Dup\xc4\x83 ce au marcat de dou\xc4\x83 ori, cehii s-au v\xc4\x83zut cu \xe2\x80\x9esacii \xc3\xaen c\xc4\x83ru\xc8\x9b\xc4\x83\xe2\x80\x9d \xc8\x99i au l\xc4\x83sat jocul mai moale. T\xc3\xa2n\xc4\x83ra speran\xc8\x9b\xc4\x83 turc\xc4\x83 Arda Turan a marcat primul gol al turcilor \xc3\xaen minutul 75, marc\xc3\xa2nd \xc3\xaenceputul dezastrlui pentru echipa lui Karel Br\xc3\xbcckner. A urmat dubla lui Nihat Kahveci: un gol stupid luat de Petr \xc4\x8cech urmat de un gol de generic al turcului. \xc3\x8en minutul 90+2, portarul turc, Volkan Demirel a primit cartona\xc8\x99 ro\xc8\x99u \xc8\x99i a f\xc4\x83cut finalul meciului, unul de groaz\xc4\x83 pentru antrenorul turc, Fatih Terim. Turcia a c\xc3\xa2\xc8\x99tigat cu 3-2 \xc8\x99i a urmat echipa Portugaliei \xc3\xaen sferturi.'